914.350

Tariffa d'indemnisaziun per incumbensas en il sectur da la sanadad dals animals

dals 13-12-2022 (versiun dals 01-01-2023)

Sa basond sin l'art. 45 al. 1 da la Constituziun chantunala1)

relaschada da la Regenza ils 13 da december 2022

Champ d'applicaziun

Art.  1 1 Questa tariffa d'indemnisaziun vala per las spezialistas ed ils spezialists che vegnan incumbensads da l'uffizi per ademplir activitads uffizialas, particularmain per las veterinarias   ed   ils   veterinaris   cun   incumbensas   spezialas,   per   la   cumissaria   u   il cumissari d'avieuls sco er per las inspecturas ed ils inspecturs d'avieuls.

Pajament da las indemnisaziuns

Art.  2 1 Las indemnisaziuns vegnan pajadas mo, sche las funcziuns vegnan ademplidas en concordanza cun las disposiziuns legalas e cun las directivas da l'uffizi.

2 Ils  quints  ston  vegnir  inoltrads  a  l'uffizi  per  regla  mintga  2  mais  suenter  avair terminà las lavurs.

Art.  3

Veterinarias e veterinaris cun incumbensas spezialas 1. indemnisaziun da basa

1 L'indemnisaziun   da   basa   annuala   per   las   veterinarias   ed   ils   veterinaris   cun incumbensas spezialas importa 1300 puncts da taxa per pratica.

2. examinaziuns totalas e parzialas

Art.  4 1 La   tariffa   da   questa   disposiziun   vala,   sch'i   vegn   surdà   l'incarica   da   far in'examinaziun totala u parziala u ina vaccinaziun generala dals effectivs en ina vischnanca u en ina fracziun.

1) DG 110.100 * tabellas da las modificaziuns a la fin dal relasch

1

914.350

2 La visita d'in effectiv vegn indemnisada cun mintgamai 30 puncts da taxa. Quest import   cumpiglia   tranter   auter   l'indemnisaziun   per   il   temp   da   viadi,   per l'organisaziun da la lavur, per la tscherna e per l'identificaziun dals animals, per l'emissiun e per la consegna dals rapports d'examinaziun e da vaccinaziun sco er per la spediziun da las provas al labor d'analisa.

3 Las   prestaziuns   d'examinaziun   vegnan   indemnisadas   sco   suonda   (en   puncts   da taxa):

a)

b)

c)

d)

per prelevaziun da sang: 10 per prova da latg: 7 per prova cun perfurar l'ureglia: 10 diagnosa da la tuberculosa, inclusiv controlla da l'emprim animal e controlla d'ulteriurs animals, per animal: 10 en cas da vaccinaziuns, per injecziun (senza custs dal vaccin): 5 per prender provas per l'examinaziun da la zoppina da nursas, per effectiv:

140

e)

f)

3. examinaziuns individualas

Art.  5 1 La tariffa da questa disposiziun vala, sche l'incarica da surveglianza u da scleriment ubain il cumbat cunter in'epidemia u ina malsogna pretenda la visita sistematica da singuls manaschis.

2 La visita d'in effectiv vegn indemnisada cun mintgamai 30 puncts da taxa. Quest import cumpiglia tranter auter l'indemnisaziun per l'organisaziun da la lavur, per la tscherna e per l'identificaziun dals animals, per l'emissiun e per la consegna dals rapports d'examinaziun e da vaccinaziun sco er per la spediziun da las provas al labor d'analisa.

3 Las   prestaziuns   d'examinaziun   vegnan   indemnisadas   sco   suonda   (en   puncts   da taxa):

a)

b)

c)

d)

e)

per prelevaziun da sang: 10 per (mintga) part da la placenta: 20 per prova da latg: 7 per examinaziun clinica: 20 diagnosa da la tuberculosa, inclusiv controlla da l'emprim animal e controlla d'ulteriurs animals, per animal: 10 en cas da vaccinaziuns, per injecziun (senza custs dal vaccin): 5 ulteriuras   prelevaziuns   da   provas   (prova   cun   perfurar   l'ureglia,   provas   a tampun, material dal tscharvè, provas d'excrements e.u.v.), per prelevaziun: 10 4 Il temp da viadi vegn indemnisà cun 1,3 puncts da taxa per kilometer. Per viadis sco  veterinaria  u  veterinari  da  controlla  ordaifer  il   territori   attribuì   vegn  dentant resguardà il temp da viadi mo en il rom dal servetsch d'urgenza organisà.

f)

g)

2

914.350

4. indemnisaziun tenor il temp impundì

Art.  6 1 Las   prestaziuns   che   na   vegnan   betg   messas   a   quint   tenor   las   disposiziuns precedentas, vegnan indemnisadas cun 140 puncts da taxa per ura (temp da lavur e temp da viadi). Per las acziuns che vegnan ordinadas da l'uffizi e che han lieu las dumengias ed ils firads chantunals, vegn pajà in supplement da 50 pertschient.

2 Per la participaziun a curs da scolaziun ordinads da l'uffizi importa l'indemnisaziun 250 puncts da taxa per mez di.

Cumissariat d'avieuls ed inspecturat d'avieuls

Art.  7 1 L'indemnisaziun da basa annuala per la cumissaria u il cumissari d'avieuls importa 1300 puncts da taxa. Las prestaziuns vegnan indemnisadas cun 50 puncts da taxa per ura (temp da lavur e temp da viadi).

2 Las inspecturas ed ils inspecturs d'avieuls vegnan indemnisads cun 35 puncts da taxa   per   ura   (temp   da   lavur   e   temp   da   viadi)   per   il   cumbat   cunter   malsognas d'avieuls ch'èn suttamessas a l'obligaziun d'annunzia.

3 Per la participaziun a curs da scolaziun ordinads da l'uffizi importa l'indemnisaziun 120 puncts da taxa per mez di.

Ulteriuras spezialistas ed ulteriurs spezialists incumbensads

Art.  8 1 Ulteriuras spezialistas ed ulteriurs spezialists incumbensads vegnan indemnisadas tenor il temp impundì cun 50 puncts da taxa per ura (temp da lavur e temp da viadi).

2 Per la participaziun a curs da scolaziun ordinads da l'uffizi importa l'indemnisaziun 120 puncts da taxa per mez di.

Spesas e custs da porto

Art.  9 1 L'indemnisaziun da las spesas da viadi sco er da las spesas d'alimentaziun e da pernottaziun en connex cun curs da scolaziun ordinads da l'uffizi sa drizza tenor l'Ordinaziun dal persunal2). Ils custs da porto pon vegnir mess a quint separadamain.

Indexaziun

Art.  10 1 La valur dals puncts da taxa che figureschan en quest relasch sa basa sin l'index naziunal dals pretschs da consum (basa matg 1993 = 100 puncts, 1 franc per punct da taxa) e vegn mintgamai fixada da nov sin il 1. da schaner confurm a l'index dals salaris da l'administraziun chantunala.

2) DG 170.410

3

914.350

Tabella da las modificaziuns - tenor conclus

Conclus 13-12-2022

Entrada en vigur 01-01-2023

Element relasch

Modificaziun emprima versiun

Publicaziun en la CUL 2022-044

4

914.350

Tabella da las modificaziuns - tenor element

Element relasch

Conclus 13-12-2022

Entrada en vigur 01-01-2023

Modificaziun emprima versiun

Publicaziun en la CUL 2022-044

5